ผมมีอาการร้อนภายใน บริเวณท้ายทอย หลังหัว หูร้อนจนหูแดงเลยครับ ทรมารมากเลยครับ เป็นมา 2 เดือนแล้วแต่วัดอุณหภูมิร่างกายแล้วปกตินะครับไปหาที่โรงพยาบาลมาเป็น 10 ครั้งแล้วแต่ยังหาสาเหตุไม่เจอผมควรจะต้องทำยังไงต่อดีครับ หรือมีโรงบาลแนะนำไหมครับ
สวัสดีค่ะ อาการรู้สึกร้อนภายในที่บริเวณท้ายทอย ศีรษะและหูจนมีผิวแดงนั้น อาจจะเกิดหลังจากการสัมผัสกับความร้อน แสงแดด หรืออากาศร้อนจัด เกิดหลังการออกกำลังกายหรือการใช้แรงกายหนักๆ ความเครียด หรือตอบสนองต่อการรับประทานอาหารหรือยาบางชนิดเช่นคาเฟอีนหรือผลิตภัณฑ์จากนมเป็นต้นเบื้องต้นแนะนำการหลีกเลี่ยงสภาพอากาศที่ร้อนจัด หรือการอยู่กลางแจ้งนานๆ ถ้าต้องออกกลางแจ้ง ให้ถือร่ม ใส่หมวกป้องกันด้วยทุกครั้ง งดการออกแรงหนักๆไปก่อน หลีกเลี่ยงการรับประทานอาหารที่กระตุ้นให้เกิดอาการโดยบางครั้งหากไปที่รพ.และไม่มีอาการแล้วหรือไม่มีอาการที่ชัดมากนัก อาจจะยากต่อการให้การวินิจฉัยค่ะ แนะนำถ่ายรูปช่วงที่เป็นเอาไว้ให้แพทย์ดู และสังเกตว่าสัมพันธ์กับอะไร เกิดก่อนหรือหลังจะทำอะไรแบบจำเพาะเจาะจงหรือเปล่า สามารถไปตามรพ.ที่มีสิทธิ์การรักษา โดยอาจพบแพทย์ทั่วไป ประเมินเบื้องต้นก่อนว่าน่าจะเป็นโรคในกลุ่มใด ซึ่งหากแพทย์วินิจฉัยไม่ได้ ก็อาจมีการส่งต่อแพทย์เฉพาะทางต่อไปหากผู้ป่วยยังมีอาการของโรคเรื้อรัง